MrBeast

Jimmy Donaldson (* 7. máj 1998, Wichita), lepšie známy pod svojím online menom MrBeast, je známy americký youtuber, internetová osobnosť, podnikateľ a filantrop. Veľa ľudí ho označuje za priekopníka žánru videí na YouTube, ktorý je zameraný na vysoko nákladové videa. Je tiež zakladateľom MrBeast Burger, spolutvorcom finančnej zbierky Team Trees a Team Seas, ktorej cieľom je vyzbierať 30 miliónov dolárov do konca 1. januára 2022.

K 13. decembru 2021, je jeho hlavný kanál "MrBeast" 6. najodoberanejším kanálom na YouTube s celkovým počtom 111 miliónov odoberateľov. Je to taktiež druhý najodoberanejší kanál, ktorý vlastní youtuber a je to aj kanál s najvyšším počtom odberateľov, ktorý pochádza zo Spojených štátov. Okrem svojho hlavného kanála má MrBeast ďalších sedem kanálov na YouTube, vrátane MrBeast Shorts a MrBeast Gaming, pričom posledný z nich dosiahol viac ako 10 miliónov odberateľov za necelý rok. Na svojich ôsmich kanáloch má MrBeast 158,1 milióna kombinovaných odoberateľov a 20,8 miliardy zhliadnutí.

Bol tiež jedným z 10 najlepšie zarábajúcich youtuberov roku 2020 spolu s ďalšími osobnosťami ako Markiplier, Ryan's World a Blippi.

YouTube kariéra

Začiatok kariéry (2012 – 2017) 
MrBeast nahral svoje prvé video cez svoj prvý kanál s názvom „MrBeast6000“ na platformu YouTube vo februári 2012, vo veku iba 13 rokov; natáčal hlavne žáner Let's Play (zameraný hlavne na Minecraft a Call of Duty:Black Ops 2), točil videá, v ktorých počítal a odhadoval bohatstvo iných Youtuberov, robil aj videá, v ktorých ponúkal tipy pre budúcich YouTuberov. Počas raného obdobia svojho kanála, MrBeast vo svojich videách ukazoval tvár len zriedkavo. 

V júli 2013 bol počet odberateľov jeho kanála, ktorý sa vtedy volal „That-dude“, okolo 240.

V rokoch 2015 a 2016 si MrBeast začal získavať popularitu na YouTube vďaka svojej sérii videí „worst intros“, v ktorej predstavoval vtipné a absurdné intrá Youtuberov, ktoré objavil priamo na platforme. Do polovice roka 2016 mal MrBeast približne 30 000 odoberateľov. Na jeseň 2016, MrBeast odišiel z Univerzity v Severnej Karolíne, aby sa venoval kariére YouTubera na plný úväzok. V dôsledku toho ho matka prinútila odsťahovať sa z ich rodinného domu.

Vzostup k sláve (2017 – súčasnosť) 
V januári 2017, MrBeast zverejnil takmer celodenné video, na ktorom počíta do 100 000. Kaskadérsky kúsok mu trval 40 hodín, pričom niektoré časti videa boli zrýchlené, aby video malo maximálne 24 hodín. Nasledujúce video s názvom „Počítanie do 200 000 (Road to a Mil)“ bolo zverejnené nasledujúci mesiac, aj keď podľa MrBeasta muselo byť tiež zrýchlené, pretože celých 55 hodín počítania prekročilo limit pre YouTube nahrávanie. MrBeast si v tomto období získal popularitu aj kaskadérskymi videami, ako napríklad pokusom rozbiť sklo pomocou stovky megafónov, hodinovým sledovaním schnúcej farby, pokusom zostať pod vodou 24 hodín (čo sa nakoniec nepodarilo kvôli zdravotným problémom) a neúspešným pokusom roztočiť fidget spinner po dobu jedného dňa. Do roku 2018, MrBeast rozdal 1 milión dolárov vďaka svojim videám, ktoré mu vyniesli titul „najväčší filantrop na YouTube“.

Počas YouTube vojny PewDiePie vs T-Series v roku 2018, MrBeast kúpil množstvo reklám, billboardov a rádiových reklám, aby pomohol švédskemu youtuberovy PewDiePie predbehnúť v počte odberateľov spoločnosť T-Series. Počas Super Bowl LIII kúpil pre seba a svoj tím viacero miest na sedenie, na ktorých tričkách bolo napísané „Sub 2 PewDiePie“.   

V marci 2019, MrBeast v spolupráci s Apex Legends zorganizoval a nakrútil skutočný battle royale v Los Angeles s cenou až 200 000 dolárov (hrali sa 2 hry, za každú hru súťažiaci mohli vyhrať 100 000 dolárov). Podujatie a cenový fond sponzorovala hra Apex Legends, ktorou vydavateľom je spoločnosť Electronic Arts.

V apríli 2020, vytvoril MrBeast súťaž kameň, papier, nožnice, ktorú naživo streamoval. Bojovali v nej 32 influenceri o hlavnú cenu 250 000 dolárov, čo sa v tom čase stalo najsledovanejším živým videom na celom YouTube, so 662 000 súbežne sledujúcimi divákmi. Podujatie nakoniec vyhral Nadeshot.

V októbri 2020, MrBeast vytvoril ďalší influencerský turnaj s 24 súťažiacimi a s hlavnou cenou 300 000 dolárov. Turnaj nakoniec vyhrala rodina D'Amelio, čo vyvolalo kontroverziu, kvôli tvrdeniam, že podvádzali.

V marci 2021, kvôli zvýšeniu sledovanosti, MrBeast podpísal zmluvu s firmou Jellysmack, ktorá spoločnosti umožnila riadiť distribúciu jeho video obsahu na Snapchate a Facebooku.

V novembri 2021, MrBeast napodobnil televíznu sériu Squid game v reálnom živote, v ktorej súťažilo 456 ľudí, bez násilia, o finančnú odmenou 456 000 dolárov. Video k 14. decembru 2021 malo video viac ako 167,3 milióna zhliadnutí, čím sa stalo najsledovanejším videom na jeho kanály a zároveň sa stalo jedným z najsledovanejších videí na YouTube v roku 2021.

Kontent a štýl 
MrBeastové videá zvyčajne obsahujú kúsky, ktoré priťahujú veľkú pozornosť. Často natáča videá, kde venuje veľa peňazí jednotlivcom. Niekedy tiež organizuje súťaže o veľké peňažné ceny v hrách, ako je Minecraft.

V niektorých videách, MrBeast rozdáva veľké sumy peňazí, napríklad v decembri 2018, MrBeast daroval veci v hodnote 100 000 dolárov pre domov pre bezdomovcov, Jeho drahé videá na YouTube sú väčšinou financované a sponzorované prostredníctvom známych značiek, ktoré vo videách propaguje. V roku 2021, MrBeast tvrdil, že svoj hlavný kanál prevádzkuje so stratou.

MrBeast sa zaslúžil o spustenie nového štýlu vysoko nákladových videí, kde tvorcovia prinášajú prepracované súťaže, výzvy a rozsiahle sponzorované rozdávanie peňazí a darčekov.

Ako sa jeho kanál rozrastal, MrBeast najal štyroch svojich priateľov z detstva – Chrisa, Chandlera, Garretta a Jakea – aby pre neho pracovali, čo viedlo k tomu, že sa pravidelne objavujú v jeho videách. Bývalý kameraman Karl Jacobs bol pridaný do obsadenia až koncom roka 2019, keď Jake a Garrett odišli, aby sa venovali svojej vlastnej kariére na YouTube. Karl sa stal sám o sebe úspešným YouTuberom.

Referencie

Iné projekty

Zdroj 

Osobnosti z Wichity
Americkí youtuberi
Narodenia 7. mája
Narodenia v 1998